Raseinių r. Viduklės Simono Stanevičiaus gimnazijos

direktoriaus 2024 m.

įsakymo Nr. V-

priedas

**RASEINIŲ R. VIDUKLĖS SIMONO STANEVIČIAUS GIMNAZIJOS DARBUOTOJŲ VEIKSMŲ, ĮTARUS MOKINĮ VARTOJUS ALKOHOLĮ, TABAKĄ IR (AR) KITAS PSICHIKĄ VEIKIANČIAS MEDŽIAGAS**

**TVARKOS APRAŠAS**

1. **BENDROSIOS NUOSTATOS**
2. Raseinių r. Viduklės Simono Stanevičiaus gimnazijos (toliau – Gimnazija) vadovaujasi Gimnazijos darbuotojų veiksmų, įtarus mokinį vartojus alkoholį, tabaką ir (ar) kitas psichiką veikiančias medžiagas, tvarka (toliau – Tvarka), kuri reglamentuoja Mokyklos darbuotojų veiksmus, įtarus mokinį vartojus alkoholį, tabaką ir (ar) kitas psichiką veikiančias medžiagas.
3. Ši tvarka parengta vadovaujantis Vaikų, vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašu, patvirtintu [Lietuvos Respublikos Vyriausybės 2002 m. balandžio 2 d. nutarimu Nr. 437 „Dėl Ankstyvo vaikų (moksleivių) psichiką veikiančių medžiagų vartojimo nustatymo tvarkos patvirtinimo" su vėlesniais pakeitimais](http://www3.lrs.lt/pls/inter3/dokpaieska.showdoc_l?p_id=306153&p_tr2=2).
4. Vartojamos sąvokos:

**Ankstyvoji intervencija –** psichologinės, socialinės pedagoginės pagalbos priemonės, taikomos vaikams po to, kai nustatoma, kad jie vartoja psichiką veikiančias medžiagas, skirtos skatinti nevartoti šių medžiagų.

**Vaiko atstovai pagal įstatymą –** tėvai, įtėviai, globėjai, rūpintojai.

1. **DARBUOTOJŲ VEIKSMŲ, ĮTARUS MOKINĮ VARTOJUS ALKOHOLĮ, TABAKĄ IR (AR) KITAS PSICHIKĄ VEIKIANČIAS MEDŽIAGAS**
2. Gimnazijos teritorijoje griežtai draudžiama vartoti, turėti ir platinti alkoholį, tabako gaminius ar kitas psichiką veikiančias medžiagas.
3. Gimnazijos darbuotojai, įtarę, kad mokinys gimnazijoje ar jos teritorijoje turi ar vartoja narkotines, psichotropines, kitas psichiką veikiančias medžiagas, yra apsvaigęs nuo šių medžiagų, kviečia gimnazijoje dirbantį visuomenės sveikatos specialistą, kuris įvertina mokinio sveikatos būklę bei nedelsdami informuoja apie tai socialinį pedagogą ar gimnazijos administracijos atstovą.
4. Socialinis pedagogas ar gimnazijos administracijos atstovas:
   1. nedelsdami informuoja mokinio atstovus pagal įstatymą apie įtarimą, kad jis vartoja narkotines, psichotropines, kitas psichiką veikiančias medžiagas, yra apsvaigęs nuo šių medžiagų ir kad jam reikėtų atlikti medicininę apžiūrą;
   2. apie draudžiamų daiktų, medžiagų turėjimą, vartojimą, platinimą gimnazijoje ar jos teritorijoje, kitus nusikalstamus veiksmus gimnazijos atstovas informuoja kompetentingą instituciją (teritorinį policijos komisariatą ir/ar Vaiko teisių apsaugos skyrių), bendruomenės pareigūną (derina socialinis pedagogas);
   3. informuoja mokinį, jo atstovus apie asmens sveikatos priežiūros įstaigas, teikiančias sveikatos priežiūros paslaugas, o kai reikia skubios medicinos pagalbos, kviečia greitąją medicinos pagalbą ( telefonu 112);
   4. informuoja mokinį, jo atstovus apie institucijas, įstaigas, organizacijas, teikiančias psichologinę, socialinę, teisinę ar kitą pagalbą.
5. Gimnazijos darbuotojai, įtarę, kad mokinys gimnazijoje ar jos teritorijoje yra apsinuodijęs narkotinėmis, psichotropinėmis, kitomis psichiką veikiančiomis medžiagomis ir jo sveikatai ar gyvybei gresia pavojus:
   1. suteikia vaikui pirmąją pagalbą ir kviečia greitąją medicinos pagalbą;
   2. Gimnazijos direktorius, pavaduotojas ugdymui ar socialinis pedagogas apie įtarimą, kad mokinys yra apsinuodijęs narkotinėmis, psichotropinėmis, kitomis psichiką veikiančiomis medžiagomis ir jo sveikatai ar gyvybei gresia pavojus, skubiai informuoja apie tai mokinio atstovus.
6. Mokinio elgesys kartu su mokinio atstovais aptariamas Vaiko gerovės komisijos posėdyje numatant tolimesnius mokinio elgesio korekcijos veiksmus.
7. Esant pagrįstiems įtarimams ar faktams, kad mokinys ne kartą vartojo psichiką veikiančias medžiagas, tėvai (globėjai, rūpintojai) informuojami apie galimybę mokiniui dalyvauti Ankstyvosios intervencijos programoje.
8. Tėvams (globėjams, rūpintojams) sutikus, kad mokinys dalyvautų Ankstyvosios intervencijos programoje, jie nukreipiami į Raseinių r. savivaldybės visuomenės sveikatos biurą, vykdantį šią programą. Atsisakius dalyvauti Ankstyvosios intervencijos programoje, organizuojamas Gimnazijos VGK posėdis, kuriame priimamas sprendimas dėl kreipimosi į tarpinstitucinio bendradarbiavimo koordinatorių dėl minimalios priežiūros skyrimo.
9. Jei tėvai (globėjai, rūpintojai) piktybiškai atsisako dalyvauti mokinio Gimnazijos VGK posėdžiuose, informuojamas tarpinstitucinio bendradarbiavimo koordinatorius.
10. **MOKINIŲ DAIKTŲ PATIKRINIMAS**
11. Gimnazijos darbuotojas, kilus pagrįstiems įtarimams, jog mokinys gali turėti draudžiamų psichiką veikiančių medžiagų, nedelsdamas apie tai informuoja Gimnazijos socialinį pedagogą, direktorių ar jo įgaliotus asmenis.
12. Gimnazijos direktorius ar jo įgaliotas atstovas turi teisę prašyti mokinio parodyti jo asmeninius daiktus.
13. Jeigu mokinys sutinka parodyti savo asmeninius daiktus, parodymo metu turi dalyvauti mažiausiai du Gimnazijos darbuotojai, vienas iš jų – socialinis pedagogas, direktoriaus pavaduotojas ar jo įgaliotas atstovas.
14. Paaiškėjus, kad mokinys turi psichiką veikiančių medžiagų, apie tai nedelsiant informuojami mokinio tėvai (globėjai, rūpintojai) arba bent vienas iš jų ir, esant būtinybei, teritorinė policijos įstaiga.
15. Jei mokinys nesutinka parodyti daiktų, apie įtarimus dėl draudžiamų psichiką veikiančių medžiagų turėjimo nedelsiant informuojami mokinio tėvai (globėjai, rūpintojai) ir jie kviečiami atvykti į Gimnaziją.
16. Jiems nesutikus atvykti ir (ar) neatvykus nustatytu laiku, taip pat esant būtinybei, apie įtarimus dėl draudžiamų psichiką veikiančių medžiagų turėjimo nedelsiant informuojama teritorinė policijos įstaiga.
17. Kol atvyks dėl mokinio daiktų patikrinimo iškviesti asmenys, mokinys turi būti prižiūrimas socialinio pedagogo ar Gimnazijos direktoriaus įgalioto asmens.
18. **BAIGIAMOSIOS NUOSTATOS**
19. Informacija apie vaikus, vartojančius alkoholį, tabaką ir (ar) kitas psichiką veikiančias medžiagas, arba vaikus, turinčius priklausomybę nuo šių medžiagų, turi būti disponuojama tiek, kiek reikalinga vaiko teisei būti sveikam užtikrinti, tačiau nepažeidžiant vaiko teisės į privatų gyvenimą, asmens neliečiamybę, todėl ši informacija gali būti teikiama tik Lietuvos Respublikos teisės aktų nustatyta tvarka.
20. Tvarkos vykdymo kontrolę vykdo Gimnazijos vadovas.

**\_\_\_\_\_\_\_\_\_\_\_\_\_\_\_\_\_\_\_\_**